Nakajima A4N

Το Nakajima A4N (ονομασία του Ιαπωνικού Αυτοκρατορικού Ναυτικού: «Μαχητικό των Αεροπλανοφόρων Τύπου 95», εσωτερική ονομασία της κατασκευάστριας εταιρείας Nakajima YM) ήταν μονοκινητήριο μαχητικό που σχεδιάστηκε για να επιχειρεί από τα αεροπλανοφόρα του Ιαπωνικού Αυτοκρατορικού Ναυτικού. Ήταν επίσης το τελευταίο διπλάνο της Nakajima. Το αρχικό πρωτότυπο ολοκληρώθηκε το 1934 όμως εξαιτίας ζητημάτων με τον κινητήρα τα Α4Ν εντάχθηκαν σε υπηρεσία δύο χρόνια αργότερα. Τα αεροσκάφη αυτά είχαν πολεμική δράση στον Β΄ Σινοϊαπωνικό Πόλεμο. Συνολικά παρήχθησαν 221 μονάδες.

Σχεδιασμός και ανάπτυξη
Σχεδιαστικά το A4N βασίζονταν στο προγενέστερο Α2Ν το οποίο και αντικατέστησε. Προωθούνταν από αερόψυκτο αστεροειδή κινητήρα που έστεφε δίφυλλη μεταλλική έλικα και ήταν οπλισμένο με δύο πολυβόλα των 7,7 m.

Κατά τη διάρκεια συγκριτικών δοκιμών που πραγματοποιήθηκαν το 1935 ανάμεσα σε διάφορους τύπους, συμπεριλαμβανομένων των πρωτοτύπων A4N καθώς και άλλων παλαιότερων σχεδιάσεων, αποδείχθηκε ότι τα Mitsubishi A5M και Kawasaki Ki-10 ήταν πιο ευέλικτα. Εν τέλει τα πρώτα αντικατέστησαν τα A4N1 στις τάξεις του Ναυτικού.

 Επιχειρησιακή ιστορία 
Αεροσκάφη τύπου A4N ενεπλάκησαν στην βύθιση της αμερικάνικης κανονιοφόρου USS Panay στον ποταμό Γιανγκτσέ στην Κίνα, εν μέσω του Β΄ Σινοϊαπωνικού Πολέμου. Συγκεκριμένα εννέα A4N συνόδευσαν τρία βομβαρδιστικά Yokosuka B4Y που επιτέθηκαν στην κανονιοφόρο. Τα ιαπωνικά αεροσκάφη πολυβόλησαν επίσης τη σωστική λέμβο του αμερικάνικου πλοίου ενώ μετέφερε τραυματίες. Εξαιτίας του περιστατικού αυτού προκλήθηκε σοβαρό διπλωματικό επεισόδιο μεταξύ των δύο χωρών.

Στο πλαίσιο των ιαπωνικών επιχειρήσεων στην Κίνα τα A4N ανέλαβαν επίσης αποστολές συνοδείας βομβαρδιστικών Mitsubishi G3M διότι η κάλυψή τους είχε κριθεί σκόπιμη εξαιτίας της δράσης της κινεζικής αεροπορίας.

Χρήστες
 Ιαπωνία
 Αεροπορική Υπηρεσία του Ιαπωνικού Αυτοκρατορικού Ναυτικού

Δείτε επίσης

 Αεροσκάφη που σχετίζονται με την ανάπτυξη του A4N
 Nakajima A2N

 Κατάλογοι
 Κατάλογος μαχητικών αεροσκαφών 

Παραπομπές

Βιβλιογραφία



Εξωτερικοί σύνδεσμοι


A4N
Κατηγορία:Αεροσκάφη ναυτικής αεροπορίας
Κατηγορία:Μαχητικά αεροσκάφη
Κατηγορία:Αεροσκάφη του Μεσοπολέμου
Κατηγορία:Εμβολοκινητήρια στρατιωτικά αεροσκάφη